Doložka prednosti medzinárodnej zmluvy pred zákonmi
/ čl. 7 ods. 5 ústavy / . 

1.	Gestor zmluvy: vláda Slovenskej republiky

2.	Názov zmluvy: Dohovor UNIDROIT o ukradnutých alebo nezákonne vyvezených kultúrnych 
                                 predmetoch
                                      Dohovor bol prijatý v Talianskej republike v Ríme 24. júna 1995 v jednom 
                                 origináli anglickom a francúzskom jazyku, pričom oba texty sú rovnako 
                                 hodnoverné. 

3.	Účel a predmet zmluvy a jeho úprava v legislatíve Slovenskej republiky: Dohovor sa uplatňuje  pri požiadavkách medzinárodného charakteru ak ide o: 
a)	reštitúciu ukradnutých kultúrnych predmetov, 
b)	vrátane kultúrnych predmetov odnesených z územia štátu zmluvnej strany dohovoru v rozpore s jeho zákonodarstvom upravujúcim vývoz kultúrnych predmetov v záujme ochrany kultúrneho dedičstva. 
           V legislatíve Slovenskej republiky je vývoz kultúrnych predmetov tvoriacich kultúrne dedičstvo Slovenskej republiky zakázané. 
            Kultúrne predmety sú súčasťou kultúrneho dedičstva Slovenskej republiky. 
            Kultúrne predmety Slovenskej republiky tvoria
c)	národné kultúrne pamiatky (§ 22 ods.3  zákona č. 49/2002 Z. z. o ochrane pamiatkového fondu) 
d)	predmety múzejnej hodnoty a predmety galerijnej hodnoty (§ 2 ods.1  zákona č. 115/1998 Z. z. o múzeách a galériách a o ochrane predmetov múzejnej hodnoty a galerijnej hodnoty).
e)	múzejné zbierkové predmety a galerijné zbierkové predmety (§ 2 ods. 2 zákona č. 115/1998 Z. z. o múzeách, galériách a o ochrane predmetov múzejnej hodnoty a galerijnej hodnoty v znení zákona č. 387/2001 Z. z.).
f)	historické knižničné dokumenty a historické knižničné fondy (§ 19 zákona č. 138/2000 Z. z. o knižniciach a o doplnení zákona Slovenskej národnej rady č. 27/1987 Zb. o štátnej pamiatkovej starostlivosti).
g)	archívne dokumenty / § 2 ods. 2 zákona  č. 395/2002 Z.z. o archívoch a registratúrach a o doplnení niektorých zákonov /. 

4.	Priama úprava práv alebo povinností fyzických osôb alebo právnických osôb: Články zmluvy, ktoré priamo upravujú práva a povinnosti fyzických osôb a právnických osôb sú: čl. 3 ods. 1, čl. 4 ods. 1 až 4, čl. 6 ods. 1 až 5.

5.	Kategória zmluvy podľa čl. 7 ods. 4 Ústavy Slovenskej republiky: Predmetný dohovor je prezidentská multilaterálna medzinárodná zmluva, ktorá priamo zakladá práva alebo povinnosti fyzických osôb alebo právnických osôb. 

6.	Kategória zmluvy podľa čl. 7 ods. 5 Ústavy Slovenskej republiky: Podľa čl. 7 ods. 5 Ústavy Slovenskej republiky na platnosť zmluvy sa vyžaduje pred ratifikáciou súhlas Národnej rady Slovenskej republiky.  Jedná sa o zmluvu, ktorá priamo zakladá právo, alebo povinnosti fyzických osôb alebo právnických osôb, na vykonanie ktorej nie je potrebný zákon.

7.	Dopady prijatia medzinárodnej zmluvy, ktorá má prednosť pred zákonmi na slovenský právny poriadok: Dohovor sa dotýka zákona č. 416 /2002  Z. z. o navrátení nezákonne vyvezených kultúrnych predmetov. Tento zákon sa však vzťahuje na postup navrátenia nezákonne vyvezených kultúrnych predmetov z územia Slovenskej republiky na územie iného členského štátu Európskej únie alebo z územia iného členského štátu Európskej únie na územie Slovenskej republiky. Vzhľadom na uvedenú skutočnosť právny poriadok Slovenskej republiky neobsahuje všeobecne záväzný právny predpis, ktorý by bolo potrebné z dôvodu pristúpenia k predmetnému dohovoru zrušiť alebo adaptovať z dôvodu duplicity s dohovorom.